. 119 
(^~)uae in ascensu montium I a v a e insulae editiorum rari- 
ores plantae occurrebant, eas sedulo collectas atque exsiccatas 
rei herbariae cultoribus brevi enarratione tradimus. Eae autem 
omnes anno praeterito (MDCGGXX) lectae sunt in iis iugi huius 
montibus, qui altitudine circiter 6000 pedum supra mare elati, 
Salah et Gedee ab incolis appellantur. Quod vero ante omnes ad 
cryptogamicas dictas plantarum species animum convertimus, 
ea causa fuit, quoniam paucissimas tantum huius ordinis plan- 
tas e lava insula in nostrum orbem devectas atque descriptas esse 
experti sumus 5 etenim si Polytrichum cirratum Sw. et lungerman- 
niam iavanicam, olim a Thunbergio in montibus caeruleis 
huius insulae detectam, exceperis, vix alias eiusdem terrae in- 
digenas vel in locupletissimo harum plantarum codice invenies, 
neque ex aliis propinquis insulis, vel ex ipso Indiae orientalis 
continente largiori plantarum cryptogamicarum messe frui 
licet. JNon mirum itaque, plures, quae ante pedes erant, 
species novas videri, aut saltem a nemine descriptas; nam 
Americae meridionalis plantae cryptog amicae rarissime nostris 
comparandae sunt, eadem fere lege, qua et phanerogamicae 
huius plagae plantae ab iis , quae in terris orientalibus pro- 
veniunt, quam longissime distant. Maxima formarum con- 
iunctio emicuit in plantis, per insulas Borboniam et St. Mau- 
ritii a Cei. Borio de St. Vincent collectis, sed ea quoque simi- 
litudo magis atque affinitas , quam specierum nexus congruus 
apparuit ; alia ex his alteri ex illis respondet , alia per aliam 
illustratur, ut dubium non sit, Floram cryptogamicam harum 
insularum plurimum lucis allaturam esse nostrae, et vice versa, 
